מבצע כתר המערב

מבצע כתר המערב היה מבצע צבאי שערכה אוגדה 98 של צה"ל במסגרת התמרון הקרקעי ברצועת עזה במלחמת חרבות ברזל במדינת חמד. במהלך המבצע כוחות מחטיבת גבעתי, חטיבה 7 וחטיבת עוז פשטו על שכונת "מדינת חמד" בצפון מערב ח'אן יונס. במהלך הקרב נהרגו 58 מחבלים ונעצרו עשרות אחרים, וכן אותרו תשתיות טרור ואמל"ח. בקרב נהרגו 2 חיילים ישראלים. ב-25 במרץ הודיע דובר צה"ל כי מבצע כתר המערב הושלם וכי במהלכה נסרקו עשרות רבות של תשתיות טרור ובוצעו למעלה ממאה תקיפות אוויריות. על פי הערכות מודיעיניות שהתקבלו במהלך הלחימה בח'אן יונס, עלה שבפרויקט המגורים מדינת חמד, שנבנה במימון קטר, קיימות תשתיות טרור ומחבלים שנמלטו מזירות הקרב בח'אן יונס והסתתרו בו. הוקם ציר פינוי הומניטרי שדרכו התאפשרה יציאת אזרחים מחוץ לשטח האש. כ-8,500 מתושבי הפרויקט פונו על ידי צה"ל. ביניהם נתפסו 85 מחבלים בנקזי היציאה, חלקם היו מעורבים במעשי הטבח ב-7 באוקטובר 2023. הכוחות חילקו לתושבים המפונים חבילות מזון לרגל חודש הרמדאן, שהכילו מוצרי מזון בסיסיים וברכות חג מצה"ל. בלילה שבין 2 ל-3 במרץ 2024, חיל האוויר פתח ב-50 תקיפות במשך כ-6 דקות. במקביל לאחר התקיפות האוויריות הליליות, נכנסה בחשאי אוגדה 98 למתחם. צוותי הקרב של חטיבת גבעתי וחטיבה 7 כיתרו את השכונה, ולוחמי הקומנדו פשטו רגלית על תשתיות הטרור במקום. בין האתרים שהותקפו היו מחסני אמצעי לחימה, דירות מסתור ותשתיות שמשמשות בכירים בחמאס. ב-6 במרץ נהרג לוחם יחידת עוקץ מפיצוץ מטען במהלך היתקלות מול מחבלים בשכונה. בקרב נפצעו קשה שלושה לוחמים מחטיבת הקומנדו ושני לוחמים מיחידת עוקץ. בהמשך המבצע פשטו לוחמי יחידת אגוז על תשתיות טרור ואיתרו אמצעי לחימה, חיסלו עשרות מחבלים ועצרו מחבלים שנכנעו לכוחות. במהלך הסריקות מחבלים פתחו באש לעבר הלוחמים, החיילים איתרו אותם באמצעות רחפן והשיבו ירי. הלוחמים שיגרו טיל מטאדור לעבר החדר בדירה בו שהה המחבל, תוך הימנעות מפגיעה באישה ושני ילדים ששהו בחדר הסמוך. בנוסף, במהלך הפעילות פשטו לוחמי יחידת אגוז על משרדו של סמג"ד בחטיבת ח'אן יונס, אחמד כלאב. ב-14 במרץ פורסם כי בצה"ל העריכו שהפעולה הצבאית בשכונת חמד לקראת סיומה. הפלסטינים דיווחו כי כוחות צה"ל נסוגו משכונת חמד. ב-25 במרץ דובר צה"ל הודיע כי לוחמי עוצבת הקומנדו סיימו פעילות של כעשרה ימים בשכונת חמד, במהלכה נסרקו עשרות רבות של תשתיות טרור ובוצעו למעלה ממאה תקיפות אוויריות. 50 מטרות ב-6 דקות: מתקפת הפתע של צה"ל על ח'אן יונס, סרטון בערוץ "כאן חדשות", באתר יוטיוב (אורך: 02:27), 3 במרץ 2024 רון בן ישי, חאן יונס, טנק לידי ירה פגז, מחבל נהרג. עכשיו מתחיל מצוד אחרי ה"ברחן" | במקום הכי חם בעזה, באתר ynet, 5 במרץ 2024 אמיר בוחבוט‏, תחבולה והתנפלות מכל כיוון: המבצע לפירוק שכונת הטרור הקטארית בעזה, באתר וואלה, 21 במרץ 2024 לילך שובל, בלב שכונה שבה 120 רבי קומות: כך טיהר הקומנדו את שכונת חמד בעזה, באתר ישראל היום, 25 במרץ 2024 לוחמי עוצבת הקומנדו סיימו פעילות של כעשרה ימים בשכונת חמד בעזה, באתר זמן ישראל, 25 במרץ 2024 יואב זיתון, לוחמים חילקו ארגזי מזון לרמדאן: מבצע "כתר המערב" והניסיון לעמת בין חמאס לעזתים, באתר ynet, 4 במרץ 2024 לילך שובל, מבצע "כתר המערב": לאחר שכיתרו שכונה בחאן יונס - לוחמי הקומנדו השמידו תשתיות טרור, באתר ישראל היום, 4 במרץ 2024 כך נראה מבצע 'כתר המערב' של אוגדה 98 בחאן יונס, באתר צה"ל, 4 במרץ 2024 ניר דבורי, ‏הותר לפרסום: סמ"ר דויד ששון נפל בקרב בדרום הרצועה, 5 נפצעו קשה, באתר ‏מאקו‏, 6 במרץ 2024 גלנט ברקע ניסיון החיסול של עיסא: "יש הצלחות, כולל ביממות האחרונות", באתר חדשות 13, 11 במרץ 2024 עוזי ברוך, תיעוד ממצלמת הקסדה: לוחמי אגוז פשטו וחיסלו מחבלים, באתר ערוץ 7, 19 במרץ 2024 נועם אמיר, ‏בצה"ל מעריכים: הפעולה בשכונת חמד בחאן יונס לקראת סיום, בעיתון מקור ראשון, 14 במרץ 2024 161 ימים למלחמה | עדכונים שוטפים, באתר ynet, 15 במרץ 2024 לוחמי עוצבת הקומנדו סיימו פעילות של כעשרה ימים בשכונת חמד בעזה, באתר זמן ישראל, 25 במרץ 2024